Unionin yleisen tuomioistuimen tuomio (toinen jaosto) 21.4.2021 – Pech vastaan neuvosto

(asia T-252/19)

(Oikeus tutustua asiakirjoihin – Asetus (EY) N:o 1049/2001 – Asetuksen N:o 1049/2001 4 artiklan 2 kohdan toinen luetelmakohta – Oikeudellisen neuvonannon suoja – Asetuksen N:o 1049/2001 4 artiklan 3 kohdan ensimmäinen alakohta – Päätöksentekomenettelyn suoja – Oikeus tutustua neuvoston oikeudellisen yksikön antamaan oikeudelliseen lausuntoon kokonaisuudessaan on evätty)

1. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Poikkeukset oikeudesta tutustua asiakirjoihin – Suppea tulkinta ja soveltaminen – Toimielimen velvollisuus tutkia asiakirjat konkreettisesti ja asiakirjakohtaisesti – Ulottuvuus (Euroopan parlamentin ja neuvoston asetuksen N:o 1049/2001 4 artikla) (ks. 27–30 kohta)

2. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Poikkeukset oikeudesta tutustua asiakirjoihin – Päätöksentekomenettelyn suoja – Edellytykset – Mainitun menettelyn vahingoittaminen konkreettisesti, tosiasiallisesti ja vakavasti – Ulottuvuus – Oikeutta tutustua neuvoston oikeudellisen yksikön lausuntoon ei ole kokonaisuudessaan evätty (Euroopan parlamentin ja neuvoston asetuksen N:o 1049/2001 4 artiklan 3 kohdan ensimmäinen alakohta) (ks. 42-44 ja 48 kohta)

3. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Poikkeukset oikeudesta tutustua asiakirjoihin – Oikeudellisen neuvonannon suoja – Toimielimen velvollisuus tutkia toimea koskevan oikeudellisen neuvonannon luonne ja konkreettinen mahdollisuus vahingoittaa oikeudellisen neuvonannon suojaa sekä varmistaa, ettei asiassa ole kyse ylivoimaisesta yleisestä edusta, joka oikeuttaa tietojen ilmaisemisen (Euroopan parlamentin ja neuvoston asetuksen N:o 1049/2001 4 artiklan 2 kohdan toinen luetelmakohta) (ks. 78, 79 ja 83 kohta)

4. Euroopan unionin toimielimet – Yleisön oikeus tutustua asiakirjoihin – Asetus N:o 1049/2001 – Poikkeukset oikeudesta tutustua asiakirjoihin – Oikeudellisen neuvonannon suoja – Ylivoimainen yleinen etu, joka oikeuttaa asiakirjojen sisältämien tietojen ilmaisemisen – Käsite – Toimielimen velvollisuus vertailla kyseessä olevia intressejä – Lainsäädäntömenettelyä koskevan oikeudellisen neuvonannon sisältämien tietojen ilmaiseminen – Toimielimen velvollisuus perustella yksityiskohtaisesti päätökset, joilla evätään oikeus tutustua asiakirjoihin (Euroopan parlamentin ja neuvoston asetuksen N:o 1049/2001 4 artiklan 2 kohdan toinen luetelmakohta) (ks. 80 ja 81 kohta)

Aihe

SEUT 263 artiklaan perustuva vaatimus kumota neuvoston 12.2.2019 antama päätös, jolla evättiin oikeus tutustua kokonaisuudessaan asiakirjaan ST 13593 2018 INIT sisältyvään neuvoston oikeudellisen yksikön lausuntoon 2.5.2018 päivätystä ehdotuksesta Euroopan parlamentin ja neuvoston asetukseksi unionin talousarvion suojaamisesta tilanteissa, joissa oikeusvaltioperiaatteen noudattamiseen jäsenvaltioissa kohdistuu yleisiä puutteita (COM(2018) 324 final)

Ratkaisu

1) Euroopan unionin neuvoston 12.2.2019 antama päätös, jolla evättiin oikeus tutustua kokonaisuudessaan asiakirjaan ST 13593 2018 INIT, joka sisältää neuvoston oikeudellisen yksikön lausunnon ehdotuksesta Euroopan parlamentin ja neuvoston asetukseksi unionin talousarvion suojaamisesta tilanteissa, joissa oikeusvaltioperiaatteen noudattamiseen jäsenvaltioissa kohdistuu yleisiä puutteita (COM(2018) 324 final), kumotaan.

2) Neuvosto vastaa omista oikeudenkäyntikuluistaan, ja se velvoitetaan korvaamaan Laurent Pechin oikeudenkäyntikulut.